༈།།འཕགས་མ་སྒྲོལ་མ་ལ་བསྟོད་པ་འཆི་མེད་གྲུབ་པའི་རྣ་རྒྱན་ཞེས་བྱ་བ།འཕགས་མ་སྒྲོལ་མ
སངས་རྒྱས་ཀུན་གྱི་ཡུམ།།འཇིགས་དང་ཕོངས་པའི་སྡུག་བསྔལ་ལས་སྐྱོབས་མ།།འདོད་དང་ཐར་སོགས་ཕན་པ་དེའི་དཔལ་སྦྱིན་མཁས།།དངོས་གྲུབ་ཀུན་འབྱུང་ཁྱོད་ཞབས་ལ་ཕྱག་བགྱི།།
གྲངས་མེད་བསོད་ནམས་རྒྱ་མཚོ་ལས་བལྟམས་ཤིང་།།ཀུན་དགའི་འོད་འབུམ་སྲིད་ཞིའི་ཁྱོན་ན་འབར།།མཁྱེན་བརྩེའི་ཆ་ཤས་གང་བའི་ཟླ་བཞིན་མཛེས།།དཔལ་ལྡན་ལྷ་མོ་ཁྱོད་ནི་སླར་ཡང
དྲན།།ཡེ་ཤེས་རྒྱ་མཚོའི་དབྱིངས་སུ་བྱང་ཆུབ་ཀྱང་།།དམ་པའི་རྣམ་ཐར་སྤང་བར་མི་བྱ་ཞེས།།འགྲོ་ལ་སྟོན་ཕྱིར་བླ་མ་འོད་དཔག་མེད།།རིགས་ཀྱི་བདག་པོའི་ཚུལ་གྱིས་བསྙེན་ལ་འདུད།།སྙིང
རྗེ་ཆེན་པོས་འགྲོ་འདི་གཏོང་མིན་ཀྱང་།།ལོག་རྟོག་ཕྱོགས་རིས་ཅན་གྱི་སྡེ་དག་ལ།།ཅུང་ཟད་ཁྲོ་བའི་ཚུལ་གྱི་འགྱིང་བག་དང་།།ལྷན་ཅིག་ལན་བུའི་ཚོགས་ཀྱང་གནག་པར་བྱས།།སྲིད་གསུམ
བདུད་ཀྱི་ཁྲི་མུན་མི་བཟད་པར།།དུག་གསུམ་བཟོད་དཀའི་མཚོན་གྱིས་མནར་རྣམས་ལ།།བྱམས་པའི་ཤུགས་ཀྱིས་ཡོངས་སུ་སྐྱོབས་པ་དང་།།གཡོན་པའི་ཕྱག་གིས་མི་འཇིགས་སྦྱིན་པར་མཛད།།

འཇིག་རྟེན་པ་དང་དེ་ལས་འདས་པ་ཡི།།རྣམ་པ་མང་པོའི་ནོར་གྱིས་ཕོངས་དག་ལ།།འདི་དང་གཏན་གྱི་ཕན་བདེའི་དོན་ཐམས་ཅད།།འཕགས་མ་ཁྱོད་ཀྱི་ཕྱག་གི་མཐིལ་ནས་སྦྱིན།།ཞི་བའི་དབྱིངས།།
དེདེར་ར་རྟག་ཏུ་སྙོམས་ཞུགས་ཀྱང་།།སྲིད་པའི་ཁམས་འདི་ཡོངས་སུ་སྤོང་མིན་ཞེས།།མི་གཡོ་རྡོ་རྗེའི་སྐྱིལ་མོ་གྲུང་བཅས་ཏེ།།བདུད་ཀྱི་དཔུང་ལས་འགྲོ་འདི་རྟག་ཏུ་སྲུངས།།མ་ལུས་རྒྱལ་བའི
དགོངས་བཅུད་བདུད་རྩིའི་མཚོ།།ཁྱེད་ཀྱི་ཐུགས་ཀྱི་བུམ་པར་ལེགས་གཏམས་ཤིང་།།རྒྱལ་སྲས་རྒྱ་མཚོའི་བླ་མར་ཁྱོད་སོང་ཡང་།།དམན་པའི་ཟོལ་གྱིས་དེ་ཡི་ཕྲིན་ལས་སྒྲུབས།།ཚོགས་
གཉིས་རྫོགས་པའི་མཚན་དཔེ་གསལ་བའི་སྐུ།།སྟོབས་བཅུའི་ཡེ་ཤེས་རྒྱས་པའི་དཀྱིལ་འཁོར་ཅན།།མི་འཇིགས་བཞི་ཡི་འོད་ཟེར་འབུམ་བརྡལ་བ།།ཆོས་དབྱིངས་རྒྱ་མཚོའི་ཞིང་གི་དཔལ་དུ
བརྗེད།།ལྷ་དང་དྲང་སྲོང་རིག་འཛིན་ཀླུ་དབང་སོགས།།གྲགས་ལྡན་བྱེ་བས་ལན་བརྒྱར་བསྟོད་གྱུར་ནའང་།།བ་སྤུའི་ཁུང་བུ་ཙམ་ཡང་གཡོ་མིན་ཅིང་།།ལྷག་པར་སྒེག་པའི་ཉམས་འགྱུར་
འབུམ་གྱིས་བརྩེན།།དཔལ་དང་གྲགས་སོགས་འབྱོར་པས་དམན་གྱུར་ཀྱང་།།དམ་པའི་སྤྱོད་པར་འཇུག་པའི་བློ་ལྡན་གྱིས།།མ་བོས་པར་ཡང་རྟག་ཏུ་རྗེས་འཛིན་ཅིང་།།འཕགས་མ་ཁྱོད་ནི།།

དེ་ཡི་གེ་མན་རོལ།།དགའ་བ་རྒྱ་མཚོས་བརྒྱན་པའི་ལྷ་མོའི་སྐུ།།བསིལ་ལྡན་རི་བོང་འཛིན་པའི་དཀྱིལ་འཁོར་དང་།།ལྷན་ཅིག་བྱམས་པའི་འོད་ཀྱིས་མཛེས་པ་དེས།།ནང
དང་ཕྱི་ཡི་མུན་པ་བསལ་བར་བྱས།།རིམ་པ་གཉིས་ཀྱི་ཆུ་ཀླུང་མི་ཟད་པ།།དམན་པའི་འཇིགས་པ་འཕྲོག་པའི་བརྟུལ་ཞུགས་ཅན།།སྐལ་ལྡན་སྐྱེས་བུའི་རྣམ་དཔྱོད་དར་པའི་མཚོ།།ཡང་ཡང
འཕེལ་ཕྱིར་ངལ་བ་མེད་པར་འབེབས།།འཕགས་མའི་ཆོས་སྐུ་རྡུལ་བྲལ་ཞིང་ན་གསལ།།ལོངས་སྤྱོད་རྫོགས་པ་རྒྱལ་སྲས་དབུས་སུ་མཛེས།།སྤྲུལ་པའི་འཁོར་ལོ་བསམ་མི་ཁྱབ་པའི་གར།།
བདག་གི་ཡིད་མཚོར་ནམ་མཁའི་ཟླ་བཞིན་ཤར།།མཁོ་བ་སྦྱིན་སོགས་བསྡུ་བའི་དངོས་པོ་བཞི།།གཏོང་དང་གཏོང་བ་ཆེན་པོར་རབ་གོམས་པས།།གནས་སྐབས་མཐར་ཐུག་རེ་བ་ཀུན་སྩོལ་བའི།།
སྦྱིན་་པའི་ཕར་གྱིན་ཁྱོད་ནི་བསོད་ནམས་ལྡན།།འཇིག་རྟེན་འཇིག་རྟེན་འདས་པའི་ཚུལ་ཁྲིམས་གསུམ།།ཐེག་པ་གསུམ་གྱི་ལམ་དང་ངེས་འབྲེལ་བ།།ནམ་ཡང་བསྙེལ་བ་མེད་པར་ལེགས་བསྲུང
འི།།ཕ་རོལ་ཕྱིན་མ་ཁྱོད་སྐུ་ཉི་ལྟར་མཛེས།།འདོད་སོགས་ཀྱིས་བསྐྱེད་ཀུན་ཏུ་ཁྲོ་བ་སྤངས།།བཟོད་པ་དམ་པ་རྣམས་ཀྱི་ཕ་རོལ་གཤེགས།།བྱམས་པའི་འོད་ཀྱིས་འཇིག་རྟེན་དགེ་མཛད་པའི།།།

སེམས་མ་ཆེན་མོ་ཁྱོད་ཀྱི་གྲགས་པ་གསལ།།ཐམས་ཅད་མཁྱེན་པའི་ཡེ་ཤེས་བསྒྲུབ་པ་དང་།།འགྲོ་བ་མང་པོའི་དོན་རབ་བགྱིད་པའི་སླད།།འཇིགས་དང་བསྙེལ་སོགས་ལེ་ལོ་རིང་དོར་བའི།།
བརྩོན་འགྲུས་ཕ་རོལ་ཕྱིན་ཁྱོད་པོ་མཚར་རྨད།།ཐུན་མོང་རྣམས་དང་ཁྱད་པར་བླ་མེད་ཀྱི།།ཞི་བའི་བདུད་རྩི་གཏིང་མཐའ་མེད་གསོལ་པ།།བདུད་སོགས་རྒོལ་བས་འཕྲོག་པར་ནུས་མིན་པའི།།
བསམ་གཏན་དམ་པ་སངས་རྒྱས་ཀུན་དང་མཉམ།།སྲིད་དང་ཞི་བའི་མཐའ་ལ་མི་གནས་ཤིང་།།རྡུལ་དང་བྲལ་བའི་ཡེ་ཤེས་དྲི་མེད་བརྙེས།།བད་ཆེན་སྒྱུ་འཕྲུལ་དྲ་བའི་རོལ་མོ་ཅན།།ཤེས་རབ་པར
ཕྱིན་ཁྱོད་ནི་བསྔགས་པའི་གནས།།བསམ་གཏན་བཞི་སོགས་ཟག་བཅས་ཐུན་མོང་དང་།།དེ་དག་ལས་འདས་ཟག་བྲལ་མཆོག་གི་ཕུལ།།ཚོགས་སྦྱོར་ལམ་ནས་སྒོམ་མེད་ཆེན་པོའི་བར།།སེམས
མ་ཁྱོད་ཀྱི་ཕྱག་གིས་ཡོངས་སུ་བཟུང་།།རབ་དགའ་ལ་སོགས་རྨད་བྱུང་ཐེམ་སྐས་ལ།།དཔའ་མོ་ཁྱོད་ཀྱི་རྐང་པ་ལེགས་བཀོད་ནས།།ཆོས་ཀྱི་སྤྲིན་གྱི་སྤོ་ལ་ངལ་འཚོ་བའི།།བཅོམ་ལྡན་འདས་མ་
འཇིག་རྟེན་གསུམ་གྱི་དཔལ།།མཚན་མ་མེད་སོགས་རྣམ་ཐར་སྒོ་མངའ་ཞིང་།།བྱང་ཕྱོགས་ཡོན་ཏན་དུ་མའི་རྒྱན་བཀོད་མཛེས།།སྐུ་བཞིའི་བ་གམ་མངོན་པར་མཐོ་བ་ཡི།།ཆོས་ཀྱི་ཁང་བཟང་དམ

པར་ཁྱོད་རྟག་བདེ།།སྟོབས་བཅུའི་རྩིབས་མ་བཀྲ་བའི་འཁོར་ལོ་ཆེ།།མ་འདྲེས་ཡོན་ཏན་གསལ་བའི་ནོར་མཆོག་སོགས།།དུས་གསུམ་གཤེགས་པའི་རྒྱལ་བའི་རྒྱལ་སྲིད་རྣམས།།
དགའ་ཆེན་ཁྱོད་ཀྱིས་ཡོངས་སུ་བཟུང་འདི་རྨད།།ཟག་བཅས་གཉིས་འཛིན་འཆིང་བའི་རྒྱ་བཀྲོལ་ཏེ།།བདེ་བ་དམ་པ་སྐྱེ་འགགས་བྲལ་བའི་དབྱིངས།།འཆི་བ་མེད་པའི་བདུད་རྩི་མཆོག་གྲུབ་པའི།།
ཚེ་སྦྱིན་ལྷ་མོས་བདུད་ལས་རྣམ་རྒྱལ་མཛོད།།བདག་འཛིན་རེ་དོགས་ཨ་འཐས་ལོག་རྟོག་དགྲ།།བདག་མེད་ཡེ་ཤེས་རྡོ་རྗེའི་མཚོན་གྱིས་བསྒྲལ།།ལྷུན་གྲུབ་འཆི་མེད་རྟག་ཁྱབ་ཕྲིན་ལས་ཅན།།
མྱུར་མ་དཔའ་མོས་ཚེ་ཡི་བར་ཆད་ཟློག།ལས་ཉོན་དུག་ལྔས་བསྐྱེད་པའི་རྣམ་རྟོག་ནད།།བྱད་ཕུར་གཏད་སོགས་མི་རྟོག་ཕྱག་རྒྱས་ཐེབས།།བསམ་གྱིས་མི་ཁྱབ་འོད་གསལ་གཉུག་མའི་སྐུ།།
བདེ་ཆེན་ལྷ་མོས་ཞི་བའི་བདུད་རྩི་སྩོལ།།སྲིད་པ་གསུམ་པོ་འབར་བའི་གར་གཅིག་གི།།རྫུ་འཕྲུལ་ཆེན་པོས་ཀུན་ནས་གནོན་མཛད་མ།།དཀྱིལ་འཁོར་གཙོ་མོ་བདེ་ཆེན་ཙནྡྲ་ལཱིས།།བསྡུ་བ་
རྣམ་བཞིས་འཁོར་འདས་དབང་དུ་བསྡུས།།ཚེ་དང་ཡེ་ཤེས་ཕྲིན་ལས་ཆོས་ཀྱི་ཀླུང་།།འཛད་པ་མེད་པའི་དཔྱིད་དུ་འབེབས་མཁས་མ།།ཡིད་བཞིན་འཁོར་ལོ་དགའ་ཆེན་མཛེས་མ་དེས།།སྡེ་བཞིའི

དཔལ་གྱི་མ་དྲོས་རྒྱས་པར་མཛོད།།འཕགས་མའི་ཡེ་ཤེས་མུ་མཐའ་མེད་པའི་འོད།།རྨོངས་པའི་མུན་པ་ཟ་བའི་ཉི་མ་དེ།།བདག་གི་སྙིང་ལ་བཞུགས་པའི་དགེ་མཚན་གྱིས།།ཤེས་རབ་དམ་པའི་
འདབ་བརྒྱ་རྒྱས་གྱུར་ཅིག།བཅུ་དྲུག་ཡང་ཆོས་མཛེས་པའི་ཟླ་སྣང་ཅན།།སེམས་མ་ཁྱོད་ཀྱི་འོད་ཀྱིས་རེག་པའི་མཐུས།།འཆད་རྩོད་རྩོམ་ལ་བློ་གྲོས་ཐོགས་མེད་ཀྱི།།ཀུནྡའི་དགའ་ཚལ་ཅི
ཡང་འཕེལ་གྱུར་ཅིག།ཡིད་བཞིན་ནོར་དང་བུམ་བཟང་དཔག་བསམ་ལྟར།།འབད་མེད་འདོད་ཆུ་སྦྱིན་ལ་དབང་འབྱོར་པའི།།ཆོས་ཀྱི་སེམས་མ་ཁྱོད་ཀྱིས་བདག་བསྲུང་ཞིང་།།འདོད་པའི
དངོས་ཀུན་འབད་མེད་རྟག་སྩོལ་ཅིག།རབ་བརྟན་རྡོ་རྗེའི་ཚེ་དབང་འཕགས་མ་ཡུམ།།བདག་གི་སྙིང་དབུས་དྭངས་མར་རྟག་བཞུགས་ནས།།མི་ཕྱེད་ཡེ་ཤེས་འཕོ་འགྱུར་བྲལ་བའི་དབྱིངས།།འཆི།
མེད་གདོད་མའི་ས་ལ་ལྷུན་གྲུབ་མཛོད།།ཅེས་པའང་ལྷག་པའི་ལྷ་མོ་འདི་ཉིད་ལ་སྐྱེ་བ་ཀུན་ཏུ་ཡི་དམ་དུ་འཛིན་པའི་དམ་བཅའ་བརྟན་པ་ཀརྨ་པ་མཁའ་ཁྱབ་བདེ་བའི་རྡོ་རྗེས་གསོལ་བ་བཏབ་པ་དགེ།།